

**Gradska tržnica d.o.o., Augusta Šenoe 12, Varaždin –Tel. 042-320-956 / Fax 042-302-902 www.varazdinskiplac.hr**

**Matični broj:01318853 OIB:31452810613 Žiro račun: Privredna banka Zagreb HR4823400091110219073**

**NAJAVA ZA MEDIJE**

/za objavu odmah/

**'Škola za 5' ove subote na varaždinskome placu**

**Učenici i profesori Srednje strukovne i Gospodarske škole u subotu će, uz degustacije, demonstracije i izložbu, predstaviti zanimanja za koje školuju učenike. Na placu će se moći isprobati kolači i peciva učenika Gospodarske škole, dok će kozmetičari oslikavati lica i šminkati.**

Pred mnogim je osmašima važna odluka – što upisati nakon osnovne škole? Odgovor na to pitanje pokušat će **ove subote, 10. lipnja, tijekom prijepodneva** na varaždinskome placu pružiti profesori i učenici Gospodarske i Srednje strukovne škole, koje obrazuju djecu za neke od najtraženijih zanimanja današnjice.

Subota na placu idealna je za nabavku svježih domaćih namirnica, no ove subote posebno se pozivaju osmaši i njihovi roditelji koji još uvijek nisu donijeli konačnu odluku o budućem školovanju.

Tržnica će ugostiti **profesore i učenike Gospodarske i Srednje strukovne škole** koji će se predstaviti budućim učenicima. Svi zainteresirani će dobiti informacije o programima ovih škola, moći kušati kolače i peciva, razgledati umjetničke radove i rukotvorine. Kozmetičari Srednje strukovne škole mališanima će oslikavati lica i našminkati sve zainteresirane posjetiteljice.

A za posebno veselu atmosferu, ove će subote brinuti folkloraši i tamburaši **kulturno umjetničkog društva Hrvatskih željeznica**. Očekuje nas bez sumnje još jedna u nizu uzbudljivih subota na varaždinskome placu gdje udružena ponuda sezonskih domaćih namirnica, edukativnih i zabavnih sadržaja, poziva na izlazak u grad i druženje.

**Gradska tržnica d.o.o.**

direktor Predrag Ciglar

E: direktor@varazdinskiplac.hr

T: 042.320.956